"Profu’", povestea unui profesor de matematică neconvențional va putea fi văzută în cinematografe.
Documentarul de lung metraj "Profu’" apare în cinema din 2 octombrie. "Profu’" e povestea unui profesor care își deschide propria școală în apartament. Regizorul Alex Brendea a fost elevul profesorului Dorin Ioniță.
Pe lângă statul paralel, avem mai nou și școala paralelă. Din 2 octombrie apare la cinema documentarul care își propune să zdruncine sistemul educațional din România.Documentarul de lung metraj "Profu’", urmărește povestea profesorului de matematică Dorin Ioniță, care de 10 ani a ieșit din sistemul de învăţământ convenţional şi și-a deschis o clasă de meditații în propriul apartament.Regizorul Alex Brendea este și el fost elev al profesorului de matematică din Bistrița. Profu’ și poveștile sale sunt urmărite de documentar de-a lungul unui an, în care acesta își câștigă elevii prin felul său deschis și prin lecțiile de viață pe care le oferă."Era din altă galaxie faţă de profesorii de liceu, mult mai deschis şi cu totul alte metode de predare, dar mai ales alte metode de a aborda şi de a se împrieteni cu un elev", spune regizorul Alex Brendea.